
Rusificare. Sovietizare. Ucrainizare. 


În cadrul războiului informaţional/dezinformaţional care 
însoțește actualul război cald dintre Statele Unite (prin 
procura ucraineană) și Federaţia Rusă, main-streamul 
media românesc manipulează glisant primii doi termeni, iar 
pe al treilea îl evită. Pentru pământurile noastre ocupate 
prima dată la 1775 și 1812 - o parte dintre ele aflată sub un 
statut incert, alta sub ocupaţie până în zilele noastre - 
acești termeni au un conţinut istoric precis. 


1775-1918. Ocupaţia Habsburgică și ocupaţia Țaristă 


Estul Moldovei a fost anexat - prin tranzacţii oneroase cu 
Imperiul Otoman - de către Imperiul Habsburgic (în 1775, 
partea nordică a Ţării de Sus a Moldovei, denumită de 
ocupanți Bucovina) și de către Imperiul Țarist (în 1812, 
restul Moldovei dintre Prut și Nistru, denumit, tot de către 
ocupanţi - prin extensie - Basarabia). Tratatele 
corespunzătoare sunt nule și neavenite, întrucât aceste 
teritorii nu erau teritorii otomane, principatul Moldovei 
aflându-se numai sub suzeranitate otomană. Dar 
înfruntările, politice şi militare, ale celor trei imperii din jur 


KomuccwA au dus la înstrăinarea jumătăţii de est a Moldovei pentru 
(images/stories/istorie/Stema_Bucovineimai bine de un secol, cu consecințe etno-demografice 
Ceka-2023.jpg) devastatoare. Cele două imperii au făcut o colonizare 

masivă a teritoriilor ocupate - mănoase și cu o densitate 
de populaţie redusă — în principal cu germani, ruși, ruteni și populații transdanubiene (bulgari, 


găgăuzi). Migraţia evreilor spre teritoriile noastre nu a ţinut de aceste programe imperiale de 
colonizare. Ei s-au retras, masiv, din fața pogromurilor periodice din Imperiul Țarist, spre zonele 
tolerante ale Galiției și Moldovei. 


Ocupaţia Habsburgică a Bucovinei a dus din punct de vedere cultural la germanizare, iar din punct 
de vedere etnic la o ucrainizare (rutenizare)[1], deosebit de activă în perioada 1786 — 1861, când 
provincia Bucovina a fost înglobată în Galiţia. Dacă la 1774 românii reprezentau 85% din populaţia 
Bucovinei, în 1851 nu mai reprezentau decât 48,5%, rutenii constituind 38,1% și, din păcate, acest 
proces de erodare a românităţii Bucovinei a continuat[2]. Având în vedere că recensămintele 
austriece corespundeau criteriului „limbii de conversaţie” (Umgangssprache) [3], ele reflectă un 
aspect lingvistic, al rutenizării moldovenilor, cu pierderea sau estomparea conștiinței de neam, în 
satele mixte sub raport etnic. Când Bucovina a fost ridicată la rang de Ducat autonom (de jure în 
1849, dar de facto în 1861), numai capul de bour din stema Ducatului mai amintea de puritatea 


românităţii dinainte de ocupaţie a acestei părți a Țării de Sus a Moldovei Românitatea originară a 
Bucovinei este recunoscută de către Habsburgi: „Ca parte din Dacia veche, ţara aceasta, Bucovina, 
se afla sub stăpânirea domnilor Moldovei”... „deosebirea de limbă, de datini şi de obiceiuri nu fac să 
fie de dorit o contopire cu Galiţia” se spune în Diploma Imperială din 1862, prin care Franz Josef 
confirmă autonomia ducală a Bucovinei și o întărește cu stemă și drapel proprii. 


Recensământul din 1930 denotă o recuperate a conștiinței naţionale a românilor. Din datele statistice 
referitoare exclusiv la populaţia Bucovinei istorice, după criteriul naţionalității 43,9% s-au declarat 
români și 29% ucraineni. După criteriul lingvistic (limba de comunicare) statistica era puţin diferită: 
numai 40,5% considerau româna drept limbă maternă, 33,3% ucraineana. În unele sate mixte, mulți 
locuitori care s-au declarant români erau ucrainizaţi din punct de vedere lingvistic. În Bucovina 
procentul de ruși a rămas tot timpul minor, sub 1%. 


Ocupaţia Țaristă a Basarabiei a dus, din punct de vedere instituțional și cultural la un proces 
de rusificare. Din punct de vedere etnic, însă, tot procesul de ucrainizare a fost dominant. Dacă la 
recensământul din 1817 românii (moldovenii) reprezentau 86% din populaţia Basarabiei, la cel din 
1887 reprezentau numai 46,5%, urmaţi de ucraineni, 19,6%, evrei 11% și ruşi 8%. Recensământul din 
1941, sub administraţie românească, după criteriul naţionalităţi, evidenţiază același aspect: români 
65,6%, ucraineni 16,4%, ruși 6,0%. Un specific al colonizării ţariste în sudul Basarabiei este cel al 
populaţiei venite din sudul Dunării (găgăuzi, bulgari, lipoveni), care, deși procentual redusă (împreună 
5% la recensămăntul din 1989) are consecinţe actuale (autodeclarata Republică Autonomă Găgăuză, 
în 1990, integrată apoi, pașnic, în 1994, ca Unitate Teritorială Autonomă a Republicii Moldova). 


Evreii și germanii au avut procente semnificative (în Bucovina de peste 10% fiecare), dar fără 
consecințe etno-demografice directe pentru situaţia din zilele noastre: după Pactul Molotov- 
Ribbentrop, germanii au fost retrași în interiorul celui de-Al Treilea Reich (inclusiv partea ocupată a 
Poloniei), iar după înființarea statului Israel, evreii au emigrat în masă. În toamna anului 1940, în locul 
populaţiei germane evacuate au fost colonizate circa 10.000 de familii din Ucraina. 


În 1918 tot estul Moldovei a revenit în hotarele etnice, în cadrul regatului României. Prin voinţa 
politică exprimată de Congresul General al Bucovinei ([4], Doc. 148) și de Sfatul Ţării ([4], Doc. 91), 
s-a pus capăt jafurilor istorice săvârșite în 1775 și 1812 de către cele două imperii, prăbușite între 
timp. 


1940-1941 și 1944-1990. Ocupaţia Sovietică 


Ocupaţia comunistă, începută în 1940 - și care, după 1945, s-a extins asupra întregii Europe de 
Est — a însemnat pentru estul Moldovei sovietizare din punct de vedere socio- 
economic și ideologic, rusificare din punct de vedere cultural-lingvistic și rusificare și ucrainizare (în 
special în nordul Moldovei ocupat de RSS Ucraineană) din punct de vedere etnic. În RSS 
Moldovenească, la 1941 pocentele etno-demografice erau: 69% moldoveni, 11% ucraineni, 6,7% 
ruși, iar în 1989: moldoveni 65%, ucraineni 14%, ruși 13%. În Transnistria, în urma unei intense 
rusificări și ucrainizări, în parte din cauza industrializării zonei, moldovenii, ucrainenii și rușii sunt 
acum în procente egale, în jur de 30%. 


Între 1924 și 1936, puterea sovietică și Stalin personal duseseră o politică de „indigenizare” 
(„korenizaţia”), de formare și promovare în funcţii de conducere a elitelor (în sens politonomic) locale 
comuniste, loiale sovietizării. RSS Ucraineană a profitat din plin de această perioadă. Elitele 
comuniste ucrainene practicau un naționalism subteran. Pentru noi „korenizaţia” a avut, dimpotrivă, 
un efect distructiv, care grevează și azi unitatea naţională. În RSS Autonomă Moldovenească, creată 
de sovietici în 1924 în stânga Nistrului (cu statutul de republică autonomă în cadrul RSS Ucrainene), 
s-au pus bazele „moldovenismului” ca entitate etno-culturală diferită de cea română. 


Uriașa Teroare Roșie a bolșevicilor, iniţiată în timpul Războiului Civil și devenită politică de Stat 
sovietică, a avut în primul rând un obiectiv socio-economic, inedit: sovietizarea — abolirea proprietăţii 
private asupra pământului și mijloacelor de producţie, colectivizarea agriculturii și industrializarea 
forțată — cu un corolar ideologic: implementarea prin teroare a doctrinei comuniste. „Noi reprezentăm, 
prin noi înșine, teroarea organizată — acest lucru trebuie spus foarte clar — această teroare este 
absolut necesară în vremea în care trăim, în condiţiile unor timpuri revoluţionare" sunt cuvintele lui 
Felix Dzerjinski, fondatorul CEKA. 


Toţi cei care s-au opus, într-o formă sau alta, sovietizării, în toate republicile Imperiului Sovietic, au 
fost arestați, torturați, deportaţi, uciși, indiferent de naţionalitate. De asemenea, conducerea 
organismelor terorii (bine cunoscute prin acronimele CEKA, GPU, OGPU, KGB, NKVD, etc.) era 
formată din bolșevici, indiferent de naţionalitate. De exemplu, primul Prezidiu CEKA, la 1921, era 
constituit din Felix Dzerjinski, Viaceslav Menjinski - polonezi (de origine nobilă), Yakov Peters - leton, 
Josef Unzlicht, Abram Belenky- evrei (ultimii trei executaţi și ei în urma marii epurari staliniste din 
1938). Cei mai sângeroși conducători ai NKVD-ului, GenrihYagoda (1934-1936) - evreu, Nicolai Ejov 
(1936-1938) - tatăl rus, mama lituaniancă, Lavrenti Beria (1938-1946) - georgian (toţi trei executați, 
după ce au condus marile pogromuri ale acelor ani). 


Sovietizarea s-a efectuat printr-o continuă teroare, la nivelul genocidului. Prima etapă a fost cea 
leninistă, îndreptată împotriva tuturor oponenților bolșevismului, stigmatizaţi global ca „dușmani ai 
poporului”. A doua a fost cea stalinistă, care — pe linia luptei pentru putere din sânul bolșevismului, 
cu troțkiștii pe de o parte și cu buhariniştii pe de alta — a adăugat la categoria de „dușmani ai 
poporului” și o bună parte dintre bolșevici. În această etapă Stalin și-a înlăturat toţi adversarii, reali și 
potenţiali, toată garda veche bolșevic-leninistă, și și-a decapitat armata: 3 din 5 mareșali, 13 din 15 
generali de armată, 8 din 9 amirali, 50 din 57 de generali de corp de armată, 154 din 186 generali de 
divizie, 16 din 16 comisari de armată și 25 din 28 de comisari de corp de armată — toți bolșevici, 
indiferent de naţionalitate. 


Teritoriile noastre ocupate de sovietici — ca și cele baltice, poloneze, finlandeze — au intrat sub 
teroarea comunistă de-abia în anii '40, când deja în restul republicilor colectivizarea, etatizarea 
mijloacelor de producţie și, în general, sovietizarea de tip stalinist erau încheiate. În Gulag erau deja 
două milioane de „dușmani ai poporului”. Atunci au început uriașele deportări din teritoriile ocupate 
conform Pactului germano-sovietic, inclusiv din estul Moldovei[5] . Directivele generale veneau de la 
Biroul Politic al CC al PCUS (Regulamentul cu privire la modul de aplicare a deportării față de unele 
categorii de criminali,aprobat în mai 1941), dar executarea lor a fost făcută de către comuniștii 
sovietici locali de nivel raional, regional și republican (în mare măsură etnici alogeni, dar și autohtoni). 


Referindu-ne la teritoriile noastre: În mai 1941 generalul-colonel NKVD Sergo Goglidze, bolșevic 
georgian[6], colaborator și prieten al lui Lavrenti Beria, a fost numit plenipotenţiar al Consiliului 
Comisarilor Poporului din Moldova, împuternicit pentru operaţiunile de deportare din Basarabia și 
nordul Bucovinei (după moartea lui Stalin și executarea lui Beria, Goglidze a fost și el arestat și 
împușcat, în decembrie 1953). 


Primul val al deportărilor a început în noaptea de 12/13 iunie 1941. La 7 iunie 1941, NKVD al RSS 
Moldovenești ceruse 1315 vagoane pentru transportul celor 25000 deportaţi. Cifra oficială a celor 
deportaţi este de 29839 persoane, reprezentând proporțional toate grupurile etnice din aceste teritorii. 


Cea mai mare deportare a populaţiei din estul ocupat al Moldovei a avut loc după război, la 5-6 iulie 
1949 (operaţiunea SUD): cifra oficială - 35796 de persoane. Aceste teritorii nu apucaseră să fie 
sovietizate, în particular colectivizate, în ocupaţia din 1940-1941. 


Procedura este reprezentativă pentru toate “strămutările” (deportările) care au avut loc în teritoriile 
anexate de URSS după câștigarea războiului. Printr-o rezoluție, din 17 martie 1949, a Partidului 
Comunist din Moldova (prim-secretar Nicolae Coval), Stalin era „rugat să permită deportarea din 
republică a culacilor și altor elemente antisovietice”. La 6 aprilie, Biroul Politic al CC al PCUS a 
adoptat hotărârea strict-secretă 1920-467cc, care prevedea „strămutarea pentru totdeauna” a 11280 
familii, care totalizau 40850 persoane. La 28 iunie 1949, Consiliul Comisarilor Poporului al RSS 
Moldovenești a aprobat listele „familiilor culacilor, foştilor moșieri și mari negustori” care urmau să fie 
deportate. Operaţiunea de deportare a fost organizată de către Comisariatul Poporului pentru 
Problemele Interne (NKVD) al RSS Moldovenești, sub conducerea generalului-maior Iosif 
Lavrentievici Mordoveţ. Toată echipa de conducere, începând cu generalii Mordoveţ și Ivan Ermolin 
și terminând cu locotenentul Leonid losifovici Mordoveţ, fiul generalului, era constituită din alogeni. În 
particular, generalul Mordoveţ era de etnie ucraineană [6]. Ceea ce trebuie subliniat și bine înțeles 
este că toţi acești generali care au organizat, la vârf, în deceniul 1940-1950, represiunile din teritoriile 
noastre ocupate de Uniunea Sovietică erau - indiferent de etnie - generali sovietici. Evoluţia lor era, 
până la un punct, asemănătoare: înrolați voluntar în anii Războiului Civil, ca simpli soldaţi, în Armata 
Roșie, erau devotați Statului Sovietic și terorii de clasă care stătea la baza acestuia. (De la un punct 
încolo evoluţia lor a fost diferită: unii - mareșali ai Uniunii Sovietice, cu urnele îngropate în zidul 
Kremlinului, alții - executaţi pe parcursul diferitelor valuri ale terorii staliniste, de către mecanismul 
inexorabil al terorii la care au participat). 


Cu tot strict-secretul operaţiei, numărul celor deportaţi a fost de 35796 de persoane, unii reușind să 
se ascundă, alţii să fie exceptaţi de la deportare pe baza decoraţiilor de război sau a altor acte de 
fidelitate față de regimul sovietic. 


După câteva luni de la marea deportare, la Plenara a Ill-a a CC al PC din RSS Moldovenească, din 1- 
2 decembrie 1949, Nicolae Coval raporta: „O mare importanţă în colectivizarea reușită a agriculturii a 
avut-o trecerea de la politica de limitare la politica de lichidare a chiaburimii ca clasă și efectuarea, în 
legătură cu aceasta, a deportării peste hotarele republicii a unei părţi considerabile a chiaburimii și a 
altor elemente ostile.” Într-adevăr, teroarea își făcuse efectul: în lunile iulie - noiembrie 1949 cota 
gospodăriilor țărănești care au intrat în colhozuri s-a majorat de la 32% la 80% din total, pentru ca, în 
ianuarie 1951, să se ridice la 97%. 


Putem adăuga că iniţiativa din 16 martie 1951 a lui Leonid Brejnev, proaspăt prim-secretar al PC al 
RSS Moldovenești, de a continua deportările, începând cu cei care reușiseră să scape în 1949, nu a 
fost aprobată de către Kremlin. Probabil Stalin o considera superfluă  - obiectivele sovietizării 
fuseseră deja îndeplinite în Moldova. Ucrainean în acte[7], autodeclarat „rus proletar” 
în Memoriile sale, Brejnev a fost, ca și Hrușciov (rus și după mamă și după tată), comisar politic 
sovietic în timpul războiului și un reprezentant tipic al sovietismului post-stalinist. 


În concluzie, cei care spun „rus” în loc de „sovietic”, pentru anii 1940/1941 și 1944-1991, dovedesc 
nu numai o puerilă lipsă de rigoare, ci și faptul că fac o propagandă (ieftină) în favoarea Kievului. 
leftină și păguboasă Statului Român. Pentru că Teritoriile Românești Ocupate se află în Republica 
Ucraina și pentru că naționaliștii xenofobi ucraineni, sub conducerea guvernului de la Kiev și cu 
complicitatea celui de la București, duc o politică anti-românească, până la genocid cultural, în 
teritoriile pe care ni le ocupă. Şi - tot pentru clarificarea termenilor - ocupaţia de acum nu mai are 
acoperirea sovietică, este o ocupaţie pur ucraineană. lar deznaţionalizarea românilor pe care o face, 
legiferat și prin teroare, guvernul de la Kiev se numește ucrainizare. 

